gold
రూ.300తో కూడా పసిడి బుకింగ్‌
ముంబై, జనవరి 22: బులియన్‌ ఇండియా సంస్థ ప్రమోట్‌చేస్తున్న ఫిన్‌కర్వ్‌ ఫైనాన్షియల్‌ సర్వీసెస్‌ నాన్‌బ్యాంకింగ్‌ ఫైనాన్స్‌ కంపెనీ అతిస్వల్పమొత్తంతో కూడిన సిస్టమేటిక్‌ ఇన్వెస్ట్‌మెంట్‌ ప్లాన్‌ (సిప్‌) ను ప్రవేశపెడుతోంది. చివరినిమిషంలో కూడా చిట్టచివరి ఆర్థ్ధిక స్తోమత అంతగాలేని వ్యక్తులను కూడా బులియన్‌ మార్కెట్లలో భాగస్వామ్యం కల్పించే లక్ష్యంతో ఈ స్కీం ప్రవేశపెడుతున్నట్లు వెల్లడించింది.
కేంద్ర బడ్జెట్‌ ప్రవేశపెట్టిన తర్వాత అంటే ఫిబ్రవరి ఒకటవతేదీ తర్వాత ఈస్కీంప్రారంభిస్తుంది. చేతిలో 300 రూపా యలున్నా ఈ స్కీంలో పెట్టి బంగారం బుక్‌చేసుకునే సదుపాయం ఉంటుంది. వంద మిల్లీగ్రాములు లేదా గ్రాములో 1/10వ వంతు బంగారం కూడా కొనుగోలుకు అవకాశం కల్పిస్తోంది. ప్రస్తుతం పదిగ్రాముల బంగారం 29,050 రూపాయలుగా ఉంది. ప్రతి నెలా 300 చెల్లించి కూడా తమ బంగారం స్కీంను కొనసాగించే అవకాశం ఉంది. స్కీం ముగిసిన తర్వాత బంగారం డెలివరీ ఒక గ్రాము నుంచి గట్టి ప్యాకేజిలలో అందచేస్తారు. ఈ ప్యాకేజిలోని బంగారంమొత్తం ప్రముఖ శుద్ధి సంస్థలు తయారీలో ప్రముఖ బులియన్‌ డీలర్లు పంపిణీచేస్తారు. నెలకు 300 చొప్పున కూడా బంగారంపై పెట్టుబడులు పెట్టి రికరింగ్‌ తరహాలో చేసుకునే అవ కాశం కలుగుతోంది. 300లేదా ఆపై గుణిజాల్లో డిపాజిట్‌చేయ వచ్చు. తాము కొనదలుచుకున్న మొత్తానికి బంగారం పెరిగిన ప్పటినుంచి ఈ మొత్తం నెలనెలా చెల్లించి పసిడి కొనుగోలుకు వెసులుబాటు కలుగుతుందని రిద్దిసిద్ది బులియన్స్‌ ఎండి పృథ్వీ రాజ్‌ కొఠారి వెల్లడించారు.
కస్టమర్లు తమ రిజిస్టరు చిరునామాకు పసిడిని రప్పించుకునే అవకాశం ఉంది. అలాగే ఏసమయంలో అయినా విత్‌డ్రాచేసుకునే అవకాశం కూడాఉంది. అయితే ఇలాంటి స్కీంలు ఇప్పటికే మార్కెట్‌లో అందుబాటులో ఉన్నాయి. ఎక్కువ శాతం నెలకు వెయ్యిరూపాయల వంతున డిపాజిట్‌చేసి బంగారం కొనుగోలుచేసుకునే విధంగాసంస్థలు ప్రోత్సహిస్తున్నాయి. అంతేకా కుండా జ్యుయెలర్లు కస్టమర్లకు బంగారాన్ని గ్రాములరూపంలో బుక్‌చేసుకునేందుకు అవకాశం ఇస్తున్నాయి. అంతేకాకుండా దీర్ఘ కాలంపాటు నిల్వచేసుకునే సదుపాయం కూడా ఉంది. అయితే ఈస్కీంలకు తమస్కీంకు ఎంతో తేడా ఉందని, బులియన్‌ డీలర్లు, జ్యుయెలర్లు నగదు రీఫండ్‌కు అంగీకరించరని, నాన్‌బ్యాంకింగ్‌ ఫైనాన్స్‌ కంపెనీగా తాము కస్టమర్లకు నగదును రీఫండ్‌కూడా చేస్తామని వివరించారు. బంగారంతోపాటు బులియన్‌ ఇండియా వెండిలో కూడా ఇదేపథకం ప్రవేశపెడుతోంది. వెండికొనుగోలుచేసే కస్టమరు కిలో వెండి 41,485 రూపాయలుగా ప్రస్తుతం ఉన్న ధరలో పోలిస్తే కేవలం 42 రూపాయల డిపాజిట్‌తో స్కీంను ప్రారంభించుకోవచ్చు.
బులియన్‌ ఇండియా ఇందుపైఎలాంటి ఆంక్షలు, పరిమితులు లేవని కనీసం పది గ్రాముల వెండిని భారత్‌లో ఎక్కడై నా పంపిణీచేస్తుందని వెల్లడించారు. ఆన్‌లైన్‌ లో కస్టమర్లు బుక్‌చేసుకుంటే కెవైసి పరి శీలన పూర్తయిన తర్వాత కంపెనీ ఒక రిజిస్ట్రేషన్‌ కోడ్‌ జారీచేస్తుంది. ఈ స్కీంలో కస్టమర్ల ఖాతాలు బ్యాంకు ఖాతాలకుఅను సంధానం అవుతాయి. కంపెనీకి ఆటో మేటిక్‌గా ఆర్డరు చేసిన తర్వాత నిధులు బదలాయింపు జరుగుతుంది. రెండేళ్ల క్రితమే ఈ స్కీం ను ప్రారంభించినా కేంద్ర ఆర్థికశాఖ విజ్ఞప్తితో నిలిపివేసింది.
మళ్లీ ఈస్కీంను కొత్త కస్టమర్లు, ప్రస్తుత కస్ట మర్లకు అందుబాటులోకి తెచ్చినట్లు కొఠారి వివరించారు. భారత్‌ బంగారం దిగుమతు లు ఈఏడాదిలో 550-600 టన్నుల వర కూ ఉంటాయని అంచనా. గడచిన కొన్నేళ్ల తో పోలిస్తేతక్కువే. ఏడాదికిసగటున 900-1000 టన్నులవరకూ బంగారం దిగుమతులుజరిగేవి. కరెంటుఖాతా లోటు భర్తీకోసం ప్రవేశ పెట్టిన ఆంక్షలదరిమిలా దిగుమతులు తగ్గుముఖం పట్టాయి. కాగా ప్రస్తుతం ప్రవేశపెట్టిన బులియన్‌ ఇండియాస్కీం సామాన్య మధ్య తరగతి వర్గాలకు అందుబాటులో ఉంటుందని కంపెనీ విశ్లేషిస్తోంది.